
Ss nechſt verwichnes Jahr 1667. 
Von den Hollaͤndern erfunden worden. 
Auß dem Fronzo ſiſchen in Teutſche Sprach 


** 


888 
52 Egentwärtige Beſſhreibung if das Original 


ſelbſten eines der jenigen Engellaͤndern / fo zu Zeiten 

der Koͤnigin Eliſabeth gegen Auffgang geſchiffet / 
vnnd bey diſer Inſel Schiffbruch gelitten / dar von nicht 
mehr als ein Mann / ſambt 4. Weibs⸗Perſonen / dern eine 
ein gebohrne Mohrin war / entrunnen / welche ſich alldorten 
dergeſtalt gemehrt / daß / als die Hollaͤnder / durch Vngewitter / 
an ſelbe Inſel außgeworffen worden / verwichnes Jahr 1667. 


ſie vngefaͤhr darinnen 10. in 12900. Perſonen gefunden: wis 


dann ſolches alles / in eigentlicher Relation deß Groß⸗Vat⸗ 
ters ſelbiger Inſel / kurtz vor feinem Todt beſchriben / vnd ſei⸗ 
nem Sohn zu Nachricht aller Nachkoͤmlingen uͤberlaſſen wor⸗ 
den / wie folgt. Ara „ 


33 


es die Poreugeſen / vmb das Jahr Ehriſti 1589. einen 
newen vnd ſichern Weeg / in die gegen Auffgang gele⸗ 
gene Indien / gegen Mittag der Landſchafft Affrica er⸗ 
funden / haben ſich deſſen etliche Engliſche Kauffleut / vnfehl⸗ 
baren Gewinns halber / ſo auß Befuͤrderung der Orientali⸗ 
ſchen Kauffardey zu hoffen war / bedienen wollen: dahero fie 
dann in dem Jahr 1589. mit Bewilligung der Koͤnigin in 
Engelland Eliſabeth / mit 4. wol außgeruͤſten Kauff⸗Schiff 
abgefahren / dern eines mein Herꝛ / ſambt feiner Fraw vnd 
Kindern / als einem Sohn / vnge faͤhr von 12. vnd einer Toch⸗ 


ter / vngefaͤhr von 14. Jahren / ſambt zweyer Maͤgden / vn? 


einer Mohrin / bey welchen ich mich auch als ein Buch halter 
in Dienſten befunden / beſtigen hat. 


Wit 


U 


Wir ſeyn mit diſer Geſellſchafft den 30, April an einem 


Montag von dem Port abgefahren / mit aller Zugehoͤr beſter 
maſſen verſehen: das Schiff war der Indianiſche Kauff⸗Her: 


genannt / fuͤhrte dem Laſt nach 110. Thonnen. Als wir nun 
mit gluͤcklichem Wind fortgefahren / haben wir anfaͤnglich den 


14. May die Canariſche Inſeln / vnd bald hernach Capo Ver⸗ 


de / allwo wir vns auff ein Newes mit aller Not hwendigkeit 
verſehen / erreichet: von dannen haben wir ons gegen Mittag 
gewendet / vnd vmb den 1. Augſt bey der Inſel S. Helenæ ans 
gelangt / allwo wir vns erfriſcht / vnd vnſere Segel gegen dem 


Vorgebuͤrg Lapo di Brama Eſperanza gewendet / da wir wol 


durchkommen / aber nit ohne Verluſt etlicher auß vnſerer Geſell⸗ 


ſchafft / doch keins / G Ott ſey es gedanckt / auß vnſern Hauß⸗ 


genoſſen: vnd bißhero haben wir kein böfes Wetter erfahren / 


aber als wir von dannen obgeſeglet / vnd nahe bey der Inſel 
S. Laurentii warn / ſeyn wir von ſo hefftigem Wetter uͤberfal⸗ 


len worden / deßgleichen von vnſern Galliotten niemalen geſe⸗ 
hen worden ; wir waren von einander gantz zertrennt / in 


aͤuſſerſter Gefahr deß Lebens / wußten nieht wo wir waͤren / wa⸗ 


ren zumalen auch von der Nacht ergriffen / vnd verlangten 
nichts / als das Tagliecht / weil wir all Augenblick in Gefahr 


ſtunden / wir moͤchten etwan an einen Schrofen geworffen / 


vnd zerſchmettert werden. Nun haben wir zwar den Tag 


erlanget / vnd vmb den 1. Detober einiges doch vnbekandtes 


Land gefunden / welches ons ſehr hoch / vnd voll der Felſen / 


vnd Steinklippen vorkommen / das Vngewitter vnder deſſen 
verblibe im alten Stand / alſo daß wir an aller Lebens Hoff⸗ 
nung verzweifflet / vnd alle Augenblick deß Todts erwarteten. 
Als wir nun gefchen / daß in dem groſſen Schiff kein Sicher⸗ 
heit zuhoffen / hat ſich der Schiff⸗Patron ſambt meinem Herꝛn 

in ein kleineres vnd jhrem Sinn nach ſichereres begehen / 5 

auff gleich alle Gallioten in das Meer hinanß geſprungen / in 


Hoffnung das Leben mit Schwimmen zu retten; Ich allein 
ſambt der Tochter meines Herꝛn / vnd zweyen Diener innen / 
ſambt der Mohr in / ſeyn in dem groſſen Schiff verbliben / wei⸗ 


len wir ſambtlich deß Schwimmens vnerfahren / doch aber 


alle / ſo vns verlaſſen / waͤren vil gluͤcklicher bey vns verbliben / 
ſeytemalen alle ſammentlich vor vnſern Augen inner halb ei⸗ 
ner Stund Schiffbruch gelitten vnd ertruncken ſeyn. Nun 
hat Gott gefallen vnſer gleich ſam durch ein Miracul zu ver⸗ 
ſchonen / doch zu vnſerer noch groͤſſern Gefahr vnd Betruͤbnus / 
dann wir gleich darauff an einem Felſen zerſchmettert / vnd 
kuͤmmerlich auff dem zerbrochnen Schiff Zeug entrunnen / vnd 
in einen Fluß / ſo mit Felſen vmbgeben / an ein Geſtatt außge⸗ 
worffen worden. ee eee e 
Als wir nun mit harter Muͤhe die Felſen beſtigen / haben 
wir erſt recht mit vnſern Augen die jaͤmmerliche Niderlag vn⸗ 
ſers Ellends geſehen. Ich hatte bey mir in meinem Sack 
noch uͤberig einen Fewer⸗Zeug / der mir ſehr dienſtlich gewe⸗ 
ſen / allweilen ich Fewr geſchlagen / vnd auß alt zer faultem 
Gehuͤltz ſo vil zu wegen gebracht / daß wir vns / nach erlitte⸗ 
nem Schiffbruch / etlicher maſſen abtruͤckneu koͤnden; darauff 
hab ich die Weiber werlaſſen / in Meinung etliche der vnſeri⸗ 
gen / fo etwan noch bey Leben / anzutreffen / aber vmbſonſt / dann 
ich in gantz er Gegend / auch nach vilem vnd groſſem Geſchrey / 
niemand verkundſehafften koͤnden; hab auch nirgend einiges 
Zeichen einiger lebendigen Creatur gefunden / auſſer etlicher 
klein vnd groſſer Voͤglen. Als nun die Nacht angebrochen / 
hab ich mich widerumb zu meiner Geſellſchafft begeben / welche 
vmb mich / als jhrer einigen Zuflucht ſehr ſorgfaͤltig geweſen / 
auß Gefahr / ich moͤchte von den Barbaren ſelbiger Landſchafft 
ergriffen werden / ob ich zwar kein einiges Anzeigen eines 
Menſchen 


Menſchen geſehen / zu dem der gantze Wald mit dickem Geſtaͤud 
vnd wil den Maulbeer⸗Baͤumen vmbgeben war: wir haben vns 


auch der wilden Thier halber ſehr geforchten / dern wir doch 
nicht einiges Geſpuͤr vermercket; uͤber alles beſtuͤrtzte uns der 
bittere Hunger / doch hat der barmhertzige GOtt andere Anz 


ſtalt gemacht / wie in nachfolgenden zu ſehen. 


Vnder deſſen haben wir vns befliſſen das Gehuͤtz fo am 
Geſtatt außgeworffen lage / ſambt den zerriſſnen Schiff⸗Seg⸗ 
len auffzufangen / vns bey Naͤchtlicher Weil ein wenig zu be⸗ 
decken; ich ſelbſt hab etlich huͤltzene Traͤm eingeſteckt / von ei⸗ 


nem Baum zu dem andern die am Geſtatt gelegne Strick vnd 
Schiff⸗ Seiler auß geſpannt / etlich zerriſſne Segl vnd uͤberige 


Schiff⸗Bretter darüber geworffen / darunder wir ons beſter 


maſſen / als es moͤglich war / nidergeleget; doch muͤßte vnſere 


Mohrin / als welche die Vngelegenheit deß Luffts beſſer gedul⸗ 


den kunde / mit weniger vergnuͤget ſeyn. Eins vmb das ander 


muͤßte Schiltwacht ſtehn⸗ alſo haben wir ſelbige Nacht vnſerm 


Sinn nach ſehr wol vnd lieblich geſchlaffen / allweiln wer zu⸗ 
vor z. Tag vnd Nacht nie kein Aug zugethan. „ | 
Als nun der Morgen angebrochen / vnd ſich der Wind ge⸗ 


N leget / hat vns die fcharffe Hitz gedrungen / von den Felſen hin⸗ 


ab an das Geſtatt zu ſteigen / allwo wir einen groſſen Theil ons 
ſerer Waarn vnd Gutern gefunden / wir haben da von / ſo vil 
moͤglich / zu vns gezogen / beſter Hoffnung / etwas von Speiß 
zu erdappen / aber das geſaltzene Meer⸗Waſſer hatte nunmehr 


alles verderbet; doch vnder allem iſt ons noch ein Kuͤſtlein Bi⸗ 
ſcotten⸗Brodt zu theil worden / welches uns ein Zeitlang gedie⸗ 


* 

net; zu deme hat ons der liebe G Ott mit Voͤglen verſehen / 
die waren der Groͤſſe nach wie die Schwannen / ſo fett von Leib / 


daß ſie nicht fliegen kunden / vnd derowegen leichtlich von vns 


gefangen wurden; mit diſer Speiß ſo vns uͤber die 15 
k. wo 


wol bekommen / haben wir bnſer Leben 4. Monat lang gefri⸗ 
ſtet. Nun haben wir keinen einigen Menſchen auß vnſerer 


Geſellſchafft gefunden (warauß wir abgenommen / ſie muͤſſen | 


all ertruncken ſeyn) zu deme ſahen wir auch feinen Barbaren 
in gantzem ſelbigen Ort / welches doch ein ſehr groſſe Inſel war / 
zu allen Seiten / vom aller Erden abgeſehnitten / vnd von keiner 
vernuͤnfftigen Creatur bewohnet; derowegen wir dann vns 
ſammentlich entſchloſſen alldorten zu verbleiben / Wohnung zu 
faſſen / vnd mit nichten abzuweichen / ſeytemalen der Ort fo 
lieblich war / daß er jmmerdar gruͤnte / zu dem auch mit anſehli⸗ 
chen Fruͤchten vnd Voͤglen wol verfehen ; ſo war der Lufft alſo 
warm / daß kein groͤſſere Kaͤlte niemalen eingefallen / als wir zu 
Herbſt⸗Zeit in Engelland erfahren haben / alſo daß wann diſer 
Ort von einigem vernuͤnfftigem Geſchoͤpff bewohnt vnd ges 
bawet wurde / er nicht vneben einem jrdiſchen Paradeis moͤth⸗ 
te verglichen werden. x — 
Der Muͤſſiggang vnd aller Sachen Vber fluß haben mit 
Anlaß gegeben / der Fortſetzung vnſers Geſchlechts vnd Meh⸗ 
rung vnſers Stammens zugedencken / dahero ich mich dann 
der Geſellſchafft dern Weibs⸗Perſonen gepflogen / fo alleinig 
mit mir entrunnen ſeyn; von jhnen allen hab ich Kinder erzeu⸗ 
get. Die erſte diſer meiner 4. Weibern / fo ein Mohrin war / 
iſt nach 20. Jahren geſtorben / die Vrſach jhres Todts war mir 
vnbekandt; ſo bald nun meine Kinder erwachſen / hab ich ſie 
miteinander verheyrat / ſie voneinander abgeſoͤndert / vnd an 
den andern Theil der Inſel / fo jenſeits deß Fluß gelegen / ver⸗ 
ſchicket / damit nicht eines dem andern verhinderlich waͤre. Als 
ich nun 60, Jahr meines Alters erreichet / vnd 40. Jahr nach 
meiner Anfunffi allhero / hab ich alle meine Kinder für mich bes 
ruffen / dern ich an der Anzahl 40. von 4. Weibern erzogen; 
meine Enickl aber beides Geſchlechts waren in allem „ 
9 a onen 


fonen: nun hab ich die Kinder eines Geſchlechts genommen / 
vnd mit den Kindern eines andern Geſchlechts verheyrathet / 
hab alſo das Geſatz der Natur fo vil moͤglich war / gehalten / da⸗ 
mit keiner fein leibliche Schweſter zur Ehe bekaͤm / welches wir 
zuvor auß hoͤchſter Noth gezwungen nicht beobachten koͤnden / 
nachdem ich nun Gott / feine Guͤte vnd Fuͤrſichtigkeit gepri⸗ 
ſen / hab ich fie alle von mir im Friden entlaſſen / nach dem ich 
zuvor etliche auß jhnen Leſen gelehret / denen ich auch ein Bibl / 
ſo von dem Schiffbruch uͤberbliben / gelaſſen / vnd anbefohlen 
eh in jhrer allgemeinen Zuſammenkunfft darauß zu 
* ER ee F 
Endlich iſt die andere meiner Weiber geſtorben ihres Al⸗ 
ters 68. Jahr / welche ich ſelbſt begraben; vnd eben ſelbiges Jahr 
die dritte / daß mir alſo nur noch eine uͤberig war / die Tochter 
nemblich meines Herren / welche noch 12. Jahr mit mir gelebt / 
vnd auch geſtorben; Ich hab eine an der andern Seiten begra⸗ 


ben / doch alſo / daß mir das mittlere Ort vnder allen verbliben 


iſt· ¶ Ich kund mir auch nicht mehr vil Jahr zu leben verſpre⸗ 
chen / weil ich ſchon bey 80. Jahr alt / derowegen ich meinen 
erſtgebohrnen Sohn / den ich mit meiner gleichfals erſtgebohr⸗ 
nen Tochter auß Nothwendig keit verheyrathet / für mich be⸗ 
ruffen laſſen / diſem hab ieh mein Wappen vnd Inſigl in einem 
Ning / vnd alles anderes uͤberlaſſen / jhne auch als rechtmaͤſſi⸗ 
gen Erben zu vollmaͤchtigem Herꝛn der gantzen Inſel vnd aller 
andern beſtellet. Die überige alle hab ich / nach Eur opeer Ge⸗ 
brauch / in Chriſtlicher Religion vnderwiſen / welche alle die je⸗ 
nige bewahren / ſo eine Sprach mit vns reden / beynebens hab 
ich jhnen wol eingebunden von diſer Religion keines weegs ab⸗ 
zu weichen. f n 
Letztlich hab ich ſie alle noch einmal zu mir beruffen / als ich 
80, Jahr voͤllig erreichet / vnd so. Jahr nachmeiner SuM. 
ie 


die Zahl jhrer aller Mann⸗ vnd Weiblichen Geſchlechts er / 


ſtreckte ſich dazumalen auff 78g, Perſonen / welche G Ott der 
Allmaͤchtige ſegnen / vnd jhnen das Liecht deß wahren Evange⸗ 
kii uͤberſchicken wolle / alſo hab ich fie entlaſſen / weil ich auß Als 
ter vnd Bloͤdigkeit der Augen allgemach das Geſicht verloh⸗ 
ren / wol vermerckend / ich wurde die Schuld der Natur bald 
bezahlen muͤſſen. | | 
Diſes alles hab ich ſchrifftlich meinem Erſtgebohrnen 
hinderlaſſen / jhme ſolches zu bewahren anbefohlen / daß / wann 
ctwan einige Außlaͤnder diſen Ort betreten wurden / ſie erken⸗ 
nen kundten / wie vnd was geſtalten wir anhero kommen / daß al⸗ 
ſo die Gedaͤchtnus vnſers Namens auff diſer Welt nicht zu 
Grund gienge. | | n 
Ich hab diſem meinem Volck den Namen Pines Anglois 
gegeben / weilen ich Georg Pines genannt ware / vnd mein 
vornembſtes Weib Sara Engels / die überige Maria Spar⸗ 


ckes / vnd Eliſabeth Trevors⸗ dahero dann vnſer gantzer Sta 


vnd Nachkoͤmmling die Engellaͤnder Sparckes / Trevors vnd 


Philippes / weilen meine Mohrin Phulppa geheiſſen / genen⸗ 


net worden. Der Allmaͤchtige G Ott wolle fie alle 
mit den Gaben Himmels vnd der Erden 
gnaͤdigiſt fegnen vnd bene⸗ 
deyen. 5 

